11/06/2015 | Administración LocalMunicipal
Carballo
Publicación das bases reguladoras da convocatoria de subvencións dirixidas a entidades deportivas para o financiamento de proxectos de actividade deportiva durante o ano 2015

Por decreto da alcaldía nº 1586/2015 de 22 de maio foron aprobadas as bases reguladoras da convocatoria de subvencións dirixidas a entidades deportivas para o financiamento de proxectos de actividades deportivas durante o ano 2015. Ordéase a publicación íntegra de ditas bases reguladoras, no Boletín Oficial da Provincia, para xeral coñecemento. O Concello de Carballo recoñece as funcións do deporte como elemento fundamental na formación integral e mellora da calidade de vida do cidadán e como favorecedor da cohesión social, e considérase de especial interese a actividade deportiva desenvolvida polo asociacionismo deportivo. Consecuentemente vése necesario destinar recursos económicos á actividade de fomento, para a concesión de axudas económicas destinadas á promoción da actividade deportiva polas entidades deportivas privadas sen ánimo de lucro, para facilitarlles a consecución dos seus obxectivos, e indirectamente os do Concello de Carballo no ámbito deportivo. A presente convocatoria de subvencións ten por obxecto a concesión, en réxime de concorrencia competitiva, de axudas económicas ás entidades deportivas sen ánimo de lucro, para o financiamento dos proxectos deportivos de participación dos equipos e deportistas federados en competicións deportivas oficiais federadas e para a realización de de actividades deportivas non federadas, durante o ano 2015. O importe global das subvencións é de cen mil euros (100.000,00 €), gasto imputable á partida 3410/4890000 “Actividade Deporte” do Orzamento Municipal en vigor. Debido ó interese das actividades a subvencionar, o importe da subvención solicitada poderá acadar o 90% do presuposto de gastos (Coeficiente de financiamento do 0,9), cun importe máximo da subvención de 25.000,00 € Establécese un límite de 6.000,00 € de subvención, para aquelas entidades que figuren no orzamento xeral para 2015 con dereito á percepción de subvención directa de carácter excepcional, por cuantía superior a 60.000,00€. Así, de rebasarse esos límites, diminuirase o importe concedido ata axustalo a esta condición. Quedan excluídas da presente convocatoria as seguintes actividades e investimentos: 1. Os proxectos xa subvencionados polo Concello de Carballo a través de outras axudas ou convocatorias.2. As actividades xa ofertadas de xeito directo polo Concello de Carballo, que non se consideren complementarias.3. As actividades de de “Deporte Escolar” ou extraescolares vinculadas a ANPAS ou centros de ensino.4. As actividades que non se consideren do ámbito municipal, segundo os seguintes criterios., sen perxuizo de outros que se poida interpretar se fora o caso: Realización da actividade deportiva xeral de adestramentos dentro do termo municipal. Celebración das actividades deportivas competitivas nas que participe como local dentro do termo municipal. Realización dos eventos organizados pola entidade dentro do termo municipal. Así, se unha entidade desenvolve de xeito habitual e permanente actividade deportiva fóra do ámbito xeográfico municipal, considerarase excluída da convocatoria e valoración esa parte da actividade, os participantes e/ou socios e os gastos e ingresos que implique. Son gastos subvencionables os que de maneira indubitada respondan à natureza da actividade subvencionada, se realicen no ano 2015, e sexan efectivamente pagados con anterioridade ó remate do prazo de xustificación.1. As axudas económicas concedidas poderán destinarse ós conceptos ou gastos correntes que se especificaron na solicitude, directamente vencellados coa realizacion da actividade e que poden ser, entre outros: 1.1. Retribucións e gastos de persoal afecto à actividade.1.2. Gastos de material non inventariable específico da actividade.1.3. Licenzas federativas, seguros de accidentes ou responsabilidade civil afectos à actividade.1.4. Gastos de desprazamentos ás competicións.1.5. Gastos de funcionamento, que se especifiquen motivadamente no orzamento e cun límite do 15% dos gastos directos da actividade a desenvolver.1.6. Os seguines gastos, cando se motiven nos proxectos a subvencionar e o Servizo de Deportes do Concello de Carballo considere que gardan vinculación directa ca actividade, e son necesarios para a realización da mesma: Gastos derivados de atencións protocolarias. Os gastos de transporte e de desprazamentos en vehículo propio, e os de aloxamento e manutención que esten directamente vinculados á realización das actividad s subvencionadas. Os gastos de material inventariable se o Servizo de Deportes do Concello considera que son imprescindibles para a realización dos proxectos de actividades subvencionados.2. Non serán obxecto de subvención: Os gastos e pagos realizados fóra dos prazos de execución do proxecto e de xustificación, respectivamente. Con carácter xeral, os gastos de inversión. A presente convocatoria vai dirixida a entidades de carácter deportivo, sen ánimo de lucro, que cumpran os requisitos do seguinte apartado, no momento de presentar a solicitude. Só poderá concederse unha subvención por entidade.1. Obrigas das entidades solicitantes: 1.1. Carecer de fins de lucro 1.2. Ter a sede social e o domicilio fiscal no Concello de Carballo.1.3. Desenvolver a súa actividade dentro do ámbito municipal.1.4. Non ter pendente de xustificar ningunha subvención ou axuda económica co Concello.1.5. Estar validamente constituidas como entidades deportivas, inscritas no rexistro de entidades deportivas de Galicia e no rexistro municipal de asociacións.1.6. Estar ao corrente das súas obrigas coa facenda pública, co Concello de Carballo coa Tesourería da Seguridade Social.1.7. Non estar incursas nas causas de incompatibilidade ou incapacidade para ser beneficiarias ou percibir subvencións da Administración pública previstas no art.13 da Lei xeral de subvencións 38/2003, do 17 de novembro.2. Obrigas das entidades beneficiarias 2.1. Facer constar a colaboración do Concello de Carballo en toda a información (impresa, informática ou audiovisual) que se fixera das actividades ou investimentos subvencionados, e na súa páxina web, do xeito seguinte: Utilización do anagrama “Carballo Deporte”. 2.2. As publicacións, cartelaría, a publicidade e toda a producción das actividades deberán estar en lingua galega, conforme ó estabelecido na Ordenanza para o impulso social da língua galega do Concello de Carballo.2.3. Utilizar, con carácter xeral, formas de pago a terceiros que poidan ser acreditadas mediante un documento expedido por unha entidade financeira (transferencia bancaria, tarxeta de crédito, tarxeta de débito, cheque ou talón nominativo, etc) no que quede identificado o beneficiario, o importe e a data de pago. Só excepcionalmente poderán utilizar o pago en metálico cando non sexa posible outra forma alternativa (peaxe de autoestrada, tíckets de aparcadoiro, etc). O incumprimento desta disposición para algún gasto implicará que o dito gasto se considere “non subvencionable”, de conformidade cos art.72.2, 75.2 e 89 do Regulamento de subvencións, en relación cos art.31.2 e 37 da Lei xeral de subvencións, sempre que o dito gasto supere o importe de 150,00 €. 2.4. Someterse aos procedementos de control ou de auditoría que realice o Concello de Caballo, e tamén, na súa condición de quen subscribe a conta, aos procedementos de control que poida realizar o Consello de Contas de Galicia, o Tribunal de Contas ou calquera outro órgano de control interno ou externo, nacional ou europeo. Como resultado dos ditos procedementos poderase esixir responsabilidade administrativa, consonte ao disposto na Lei 38/2003, xeral de subvencións, e, no seu caso, responsabilidade penal, de conformidade co Código penal.2.5. Cumplir con calquera outra obriga reflectida no artigo 14 da Lei 38/2003, de 17 de novembro, xeral de subvencións.1.1. As solicitudes presentaranse no Rexistro Xeral do Concello de Carballo, ou en calquera outros rexistros públicos aos que ser refire o artigo 38 da Lei 30/92 de 26 de novembro, de réxime xurídico das administracións públicas e do procedemento administrativo común.1.2. O prazo de presentación de solicitudes será de vinte días naturais, iniciándose o día seguinte ao da publicación da presente convocatoria no Boletín Oficial da Provincia.1.3. No caso de que a documentación fose incorrecta ou insuficiente, darase un prazo de dez días para a súa emenda. Pasado o dito prazo sen que o interesado atenda o requirimento, entenderase que desiste da súa petición. A documentación da solicitude deberá vir asinada do seguinte xeito: No caso das certificacións, pola Secretaría co visto e prace da Presidencia ou persoa na que delegue. No caso das declaracións, compromisos e outra documentación, pola Presidencia ou persoa que represente a entidade. O solicitante utilizará modelos simplificados de solicitude obtidos no servizo de deportes do Concello de Carballo ou en www.carballo.org Poderá solicitarse a dispensa do deber de presentar toda aquela documentación xa obrante no poder do Concello de Carballo, e que non sufrira modificacións.3.1 Declaración de estar legalmente constituida e de estar inscrita no rexistro de entidades deportivas de Galicia e no rexistro municipal de asociacións do Concello de Carballo cos números respectivos, antes da presentación da solicitude, de que dispón dos estatutos adaptados á lexislación vixente así como de que o seu obxecto a faculta para a participación na presente convocatoria.3.2 Certificación acreditativa dos cargos representativos e domicilio social.3.3 Código de identificación fiscal ou número de identificación fiscal (fotocopia compulsada) 3.4 Certificación orixinal dos datos bancarios da entidade solicitante.3.5 Certificación orixinal acreditativa do acordo de solicitude e nomeamento do representante para as súas relacións co Concello de Carballo e fotocopia do NIF do mesmo.3.6 Declaración de estar ao corrente das obrigas tributarias co Concello de Carballo, ca Axencia Tributaria, e fronte á Seguridade Social.3.7 Declaración de non estar incursa a persoa representante e a entidade nas causas de incompatibilidade ou incapacidade para ser beneficiarias ou percibir subvencións da administración pública previstas no art.13 da Lei xeral de subvencións 38/2003, do 17 novembro.3.8 Autorización para que o Concello de Carballo poida obter as certificacións das administracións tributarias correspondentes e da Tesourería da Seguridade Social nas que se acredite que a entidade está ao corrente nas súas obrigas tributarias e coa Seguridade Social no momento de recoñecer as obrigas e ordenar os pagamentos das subvencións.4.1. Certificación Acreditativa do ano de constitución da entidade.4.2. Certificación na que conste o número de socios de número que figuran no libro de rexistro.4.3. Certificación acreditativa expedida pola federación correspondente referida á tempada obxecto da subvención do nº total de licenzas de deportistas, técnicos e personal auxiliar en vigor e equipos en competicións, desagregadas por categorías e sexo, e con diferenciación das licenzas que habiliten para a participación en competicións oficiais, e aquelas que non se as houbera.4.4. Declaración do número de deportistas non federados que participan nas actividades da entidade desagregados segundo categorías e sexo.4.5. Declaración do número de equipos participantes en competicións oficiais federadas e análogas co nivel da competición, e a categoría.4.6. Certificación da liquidación anual de ingresos e gastos aprobada en asemblea de socios para o exercicio 2014.4.7. Declaración da relación de persoal ó servizo da á entidade, función ou cargo e tipo de relación ca mesma (laboral, voluntariado, etc.) 4.8. Declaración dos proxectos deportivos de maior impacto organizados de xeito directo pola entidade ó longo da súa trexectoria.4.9. Proxecto de actividades deportivas a desenvolver con expresión dos seguintes aspectos: Descrición básica do proxecto e xustificación da súa necesidade. Fins xerais perseguidos Os obxectivos perseguidos e a metodoloxía empregada. Perfil dos beneficiarios e criterios de admisión dos participantes. Relación de actividades concretas con temporalización das actuacións: número de xornadas de competición oficial federada ou análoga, ou número de sesións a celebrarse no caso de outras actividades. Medios á disposición: relación do persoal persoal técnico á fronte das mesmas e das súas titulacións, material a utilizar. Participantes: Nº total e por actividades, por xénero e por categoría de idade (xuvenil, cadete,.) Sistemas de Avaliación previstos.4.10. Orzamento estimado dos gastos, desglosando os Ingresos referentes a cotas propias da actividade, a subvencións, e a outros tipos de ingresos, e os Gastos referentes a persoal, profesionais, materiais e outros imputables directamente á actividade.4.11. Importe da subvención solicitada.(máximo do 90% do presuposto de gastos) e de 25.000,00 € ou 6.000,00 € segundo o definido na cláusula 3º referente ó importe da subvención 9. RESOLUCIÓN: VALORACIÓN DAS SOLICITUDES. A selección das peticións e a contia das subvencións determinarase despois da consideración das actividades e investimentos que se van realizar, dacordo cos seguintes criterios e baremos, ata un total máximo de 100 puntos: 1. Valoración xeral entidade, ate un máximo 35 puntos, distribuidos como segue: 1.1. Traxectoria da entidade (máximo de 7.5 puntos): Valorarase atentendo á Antigüidade da entidade e á capacidade amosada dende a súa fundación para xestionar e oganizar proxectos e eventos de gran impacto e gran número de beneficiarios.1.2. Representatividade (máximo de 7.5 puntos): Valoraranse o número total de socios que integran a entidade e o carácter referente da mesma.1.3. Capacidade económica e técnica: (máximo 20 puntos). Valoraranse o orzamento liquidado do ano 2014; e a relación entre a cuantía solicitada ó Concello de Carballo e a cuantía total do orzamento da actividade para 2015, e a estrutura de persoal técnico ó servizo da entidade.2. Programa deportivo, ate un máximo de 40 puntos, distribuidos como segue: 2.1. Calidade técnica do proxecto-memoria presentado (máximo 15 puntos): Valorarase a formulación, contidos e desarrollo de cada un dos aspectos do proxecto, a coherencia do proxecto presentado ca traxectoria, representatividade e recursos declarados na solicitude, e a eficiencia e eficacia en canto á ós recursos asignados á súa execución, así como a presentación clara, concisa e estruturada do mesmo.2.2. Programa de actividade Deportiva: (máximo 25 puntos) valorándose o seguinte: 2.2.1. Nº de licenzas deportivas federadas:(Unicamente se valorarán como federados as licenzas que habiliten para a participación en competicións federada oficiais e análogas. Non se terán en conta como deportistas federados os que posúan licenzas expedidas para a participación en cursos ou para actividades puntuais que non constitúan a actividade deportiva habitual e preferente de cada modalidade deportiva) 2.2.2. Número de equipos federados, nivel deportivo das competicións, ámbito nacional, autonómico ou provincial e nº de xornadas de competición federada.2.2.3. Actividades formativas de ocupación de tempo libre ou non federadas competitivas e participantes nas mesmas(non federados). 2.2.4. Fomento do deporte de base: Categorías federadas de base contempladas e nº de deportistas de base.2.2.5. Fomento do deporte feminino: Número de deportistas femininas federadas participantes.3. Adecuación das actuacións ó interese municipal (máximo 20 puntos): Valorarase o interese para o sistema deportivo local, en función dos fins e necesidades que o Concello de Carballo considera para o mesmo, e tendo en conta a interacción da entidade solicitante, e o impacto sobre a xestión do mesmo.4. Utilización da lingua galega na realización das actividades: (5 puntos) (As ligas ou campionatos organizados pola Secretaría Xeral para o Deporte, segundo o nivel das mesmas, poderanse considerar como análogas ás federadas oficiais á interpretación da Comisión avaliadora) 10.1 Concesión. O acordo de concesión da subvención publicarase na páxina web municipal, no taboleiro de anuncios do Concello, e notificarase individualmente a cada un dos solicitantes. Ademais publicarase no Boletín Oficial da Provincia un extracto da resolución pola que se ordena a publicación, indicando os lugares onde se encontra exposto o seu contido íntegro. Exceptúase desta última publicación os supostos contidos no apartado 3 do artigo 18 da Lei Xeral de Subvencións. A resolución será notificada a tódolos solicitantes de subvencións no prazo de dous meses a partir do día seguinte á finalización do prazo de presentación de solicitudes. Non obstante o anterior, non se procederá á publicidade cando a publicación dos datos do beneficiario en razón do obxecto da subvención poida ser contrario ao respecto e salvagarda da honra, a intimidade persoal e familiar das persoas físicas. A concesión das subvencións realizarase, mediante un réxime de concorrencia competitiva, e resolverá a Xunta de Goberno Local, logo da proposta motivada da comisión avaliadora correspondente, requirindo informe do Sevizo de Deportes e Xuventude. A Comisión avaliadora será nomeada por resolución de Alcaldía e estará composta polas seguintes persoas: Presidencia: Alcalde ou Concelleiro en que delegue. Vogais: 2 Concelleiros/as da Corporación Municipal e 2 técnicos do Sevizo de Deportes do Concello de Carballo. Na comisión actuará como secretario/a, sen voto, un/unha funcionario/a do Concello de Carballo.10.2 Reformulación das solicitudes e cambios de obxecto. Despois da notificación do acordo de concesión das subvencións e dentro do prazo concedido de 10 días hábiles, a entidade deberá reformular a súa solicitude únicamente cando o orzamento definitivo do proxecto que se vai realizar sexa inferior ó orzamento subvencionado a xustificar determinado no acordo de concesión. Achegarase o novo proxecto adapatado co novo orzamento que respecte o obxecto, condicións e finalidade da subvención. Despois da notificación do acordo de concesión das subvencións e dentro do prazo concedido de 10 días hábiles, a entidade poderá solicitar razoadamente o cambio de obxecto da subvención, debendo achegar o proxecto adaptado ao novo obxecto. O proxecto adaptado deberá respectar a finalidade da subvención, e poderá autorizarse o cambio de conceptos concretos que se detallan no proxecto ou orzamento da solicitude. Estas solicitudes será obxecto de resolución da Alcaldía, logo da proposta previa da comisión avaliadora que deberá ter en conta as seguintes circunstancias: Se o orzamento da nova actividade ou investimento é superior ou igual ao orzamento subvencionado inicial, manteranse as mesmas condicións da subvención concedida, pero se o orzamento da nova actividade ou investimento é inferior ao orzamento subvencionado inicial, a comisión avaliadora, logo do informe previo do servizo de deportes e xuventude, deberá determinar o novo importe da subvención e o novo orzamento subvencionado a xustificar.11.1 Prazo de xustificación: O prazo para a xustificación das subvencións rematará o día 31 de outubro de 2015. A documentación xustificativa deberá presentarse no rexistro xeral do concello con destino ó servicio que conceda a subvención, o cal deberá conformar dita xustificación. Vencido o prazo de xustificación sinalado nestas bases, sen que a entidade presentara a documentación xustificativa, requiriráselle para que a presente no prazo improrrogable de quince días dende a notificación. A falta de presentación da documentación neste prazo suporá a renuncia á subvención outorgada, sen prexuízo das responsabilidades previstas na Lei xeral de subvencións. As subvencións serán prepagables e aboaranse do xeito seguinte: Unha vez publicada a resolución da concesión da subvención, realizarase, un anticipo do 75% do total concedido. Unha vez xustificada a subvención realizarase o pago do 25% restante. O aboamento da subvención materializarase mediante ingreso na conta sinalada polo beneficiario. O orzamento subvencionado a xustificar será o importe da subvención concedida dividido entre o coeficiente de financiamento fixado nestas bases.(0,9) No caso de ter outras subvencións ou ingresos propios para o mesmo obxecto que, en concorrencia coa subvención do Concello de Carballo, teñan un importe superior á cantidade resultante do cálculo anterior, o orzamento subvencionado para xustificar será a suma das subvencións e ingresos. O gasto xustificado documentalmente deberá acadar polo menos, o importe do orzamento subvencionado para xustificar. O importe das subvencións concedidas, en ningún caso, poderá ser de tal contía que, en concorrencia con subvencións ou axudas doutras administracións públicas ou entidades privadas, supere o custo da actividade ou investimento desenvolvido pola entidade beneficiaria. Toda alteración das condicións tidas en conta para a concesión da subvención, e en todo caso a obtención concorrente de subvencións doutras administracións públicas ou entidades privadas, poderá dar lugar á modificación da resolución da concesión. Presentarase a seguinte documentación: 11.3.1 Memoria que acredite a realización da actividade e o grao de cumprimento dos obxectivos, con indicación das actividades ou investimentos realizados, das persoas beneficiarias, dos resultados obtidos, e as desviacións acaecidas.11.3.2 Relación clasificada de gastos realizados, asinada polo secretario da entidade, co visto e prace do seu presidente, e con identificación dos acredores (nome da entidade ou nome e apelidos e CIF ou NIF), dos conceptos de gasto e dos tipos de documentos (nº de factura ou documento equivalente, importe, data completa de emisión). Para os gastos de persoal indicarase para cada traballador/a e mes: a data, o importe bruto da nómina e o importe da seguridade social con cargo á entidade, así como a porcentaxe da xornada laboral de cada traballador/a que se lle impute á actividade que se está a xustificar. De conformidade co art.29.7. d da Lei 38/2003, do 17 de novembro, xeral de subvencións, no caso de que na declaración de gastos figuren acredores, tanto persoas físicas como xurídicas vinculadas coa entidade beneficiaria estes deberán corresponderse cos indicados na solicitude de subvención das presentes bases. Así mesmo os ditos gastos deberán axustarse aos prezos de mercado.11.3.3 Documentos orixinais acreditativos dos gastos realizados( facturas, etc.) debidamente cumprimentados ou fotocopias compulsadas. Nas facturas deixarase constancia de que foron utilizadas como xustificante da subvención percibida, especificando a súa utilización para a xustificación da subvención da convocatoria correspondente. Unicamente se admitirán xustificantes correspondentes a proxectos de actividades realizados entre o 1 de xaneiro de 2015 e o 31 de decembro de 2015, e en todo caso, as facturas estarán datadas no exercicio económico 2015.11.3.4 Relación detallada de todos os ingresos de natureza pública ou privada obtidos, das subvencións doutras Administracións públicas ou entidades privadas para o mesmo obxecto, con indicación do seu importe e procedencia, así como dos ingresos que xere a propia actividade subvencionada, ou, pola contra, declaración de non ter outras subvencións públicas ou privadas para o mesmo obxecto. No caso de concorrencia de subvencións públicas que se atopen xustificadas, poderá achegarse certificación da Administración concedente, na que se detallen os conceptos subvencionados e os importes xustificados e período ao que se refiren os gastos.11.3.5 Declaración do cumprimento da obriga de facer constar a colaboración do Concello de Carballo en toda a información (impresa, informática ou audiovisual) que se faga das actividades subvencionadas así como de utilización da lingua galega nos termos da presente convocatoria.11.3.6 Declaración de non ter pendente de xustificación outra axuda do Concello de Carballo na que xa rematara o prazo para a presentación dos xustificantes.11.3.7 No caso de non lle ter dada a autorización correspondente ó Concello de Carballo, certificación acreditativa de estar ao corrente nas súas obrigas tributarias e coa Seguridade Social. Para os efectos de xustificar os gastos e coa finalidade de exceptuar o art.31.2 da Lei xeral de subvencións, entenderase que o gasto está realizado coa achega da documentación sinalada na base anterior. Á vista da documentación xustificativa presentada e logo dos informes previos do servizo de deporte e xuventude e despois da súa fiscalización, o órgano competente valorará o cumprimento das actividades ou investimentos subvencionados e, se a documentación é correcta, procederase ao pagamento da cantidade de subvención pendente de percibir. Para a valoración do cumprimento da finalidade básica da subvención terase en conta o seguinte: 1. No caso de que se xustifique gasto polo 100% do orzamento subvencionado para xustificar, aboarase a totalidade da subvención.2. No caso de que se xustifique gasto inferior ao100% e, polo menos do 50% do orzamento subvencionado para xustificar, aboarase a parte proporcional da subvención. En caso de térselle abonado por anticipo cantidade superior á resultante final a percibir, dará lugar ó procedemento de reintegro correspondente.3. No caso de que se xustifique gasto inferior ao 50% do orzamento subvencionado para xustificar, non se considerará cumprida a finalidade básica da subvención, polo que non se aboará cantidade ningunha. En caso de térselle abonado cantidades por anticipo, dará lugar ó procedemento de reintegro correspondente. No caso de que a documentación fose incorrecta ou insuficiente, darase un prazo de dez días para a súa emenda. Pasado o dito prazo sen que o interesado atenda o requirimento, entenderase que desiste da súa petición, ditándose resolución que deberá ser notificada ao beneficiario. O Concello de Carballo poderá requirir da entidade beneficiaria a documentación que estime pertinente para os efectos de comprobar o cumprimento da finalidade da subvención. No caso de non atoparse ao corrente nas súas obrigas tributarias e coa Seguridade Social, e teña xustificado o cumprimento das condicións da subvención, advertirase ao beneficiario de que non se procederá ao seu pagamento, agás que no prazo de un mes xustifique ter regularizado a súa situación tributaria ou social. Transcorrido o dito prazo sen ter regularizado a súa situación, darase coñecemento á Administración acredora da existencia dese importe a prol do beneficiario para que proceda ao seu embargo. Para os efectos da salvagarda do dereito das entidades participantes na presente convocatoria á protección dos seus datos de carácter persoal, nos termos dispostos na Lei orgánica 15/1999, do 13 de decembro, de protección de datos de carácter persoal, faise constar que os datos das subvencións concedidas quedarán incorporados ao Rexistro Público de Subvención. En ningún caso a presente convocatoria xerará dereito ningún a favor das entidades solicitantes mentres tanto non se dean as condicións orzamentarias, procedementais e xurídicas de aplicación. O importe do crédito destinado a esta convocatória, poderá incrementarse nunha contía adicional sen necesidade de nova convocatória, respectando os limites e condicións establecidos no artigo 58 do Real decreto 887/2206 de 21 de xullo e no artigo 9 d aLei 9/2007, de 13 de xuño de subvencións de Galicia. As entidades, clubes e asociacións que concorran ás presentes subvencións, en tanto que utilicen as instalación deportivas municipais, adheriranse de xeito automático ao convenio para ser beneficiarias de subvención nominativa, das reguladas no artigo 7.1 da Ordenanza Xeral de Subvencións deste Concello, sempre e cando se atopen incluidas na relación enumerada nese precepto, en concepto de financiación e fomento do uso das instalación deportivas municipais, ata o importe máximo do previsto no devandito artigo 7.1, que, ao abeiro do previsto no art.5.4 da Ordenanza Fiscal nº 22 do Concello, reguladora das taxas pola utilización privativa e o aproveitamento especial das instalacións deportivas municipais, e pola prestación de servizos deportivos nas mesmas, que, de xeito excepcional, se liquidará, unha vez concedida, compensándose coas taxas efectivamente devengadas, de xeito que non se esixirá as concorrentes o depósito previo das referidas taxas. A dita compensación non poderá dar lugar, en suposto algún, a resultados positivos a favor da beneficiaria da subvención nominativa. A participación na convocatoria supón a aceptación das súas bases reguladoras. Carballo 4 de xuño de 2015 O Alcalde D. Evencio Ferrero Rodríguez